cyanic-selkie/wikianc huggingface dataset:
Andrej Mikhnevitsj
Andrej Mikhnevitsj (belarusisk: Андрэй Анатолевіч Міхневіч - Andrej Anatoljevitsj Mikhnjevitsj, født 12. juli 1976) er en belarusisk friidrettsutøver (kulestøt). Mikhnevitsj ble tatt for doping 7. august 2001 og fikk to års utestengelse. Bare 17 dager etter comebacket vant han gull under VM 2003 med sitt støt på 21,69 m, som var en ny personlig rekord. Hans beste plassering året etter var en femteplass under OL i Athen. Under EM i 2006 kom han på andreplass med et støt på 21,11 m, og under VM 2007 i Osaka endte Mikhnevitsj på tredjeplass og tok sin tredje medalje i et internasjonalt mesterskap.
Mikhnevitsj ble utestengt på livstid fra konkurranser av det belarusiske friidrettsforbundet i 2013, med virkning fra 2005. Han har anket utestengelsen.
Rødven stavkirke
Rødven stavkirke ligger i Rødven, en bygd i Rauma kommune i Møre og Romsdal.
Kirken er antatt bygd rundt 1300, men den eldste delen er fra 1100-tallet. Kirken har gjennomgått flere forandringer i tidens løp. Den ble overtatt av Fortidsminneforeningen i 1907 etter at et nytt kapell var reist like ved (Rødven kapell).
Rødven stavkirke er av den såkalte Møre-typen. Den kjennetegnes av at kirkene har mellomstaver i ytterveggene og tverrgående bjelker som binder stavleiene sammen. Det er bare bevart to stavkirker av denne typen, Rødven stavkirke og Kvernes stavkirke. Disse kirkene har også utvendige skorder som bidrar til en avstivning av bygningskonstruksjonen. Rødven stavkirke er kledd med liggende panel og taket har takstein. Skipet og koret har samme bredde, omkring 6,4 m, men taket på koret er noe lavere enn på skipet. Koret ble reist på 1600-tallet. Opprinnelig var koret en del smalere. Under et kraftig uvær på 1690-tallet ble takrytteren helt ødelagt. Dagens takrytter er fra tidlig 1700-tall.
Under Håkon Christies arkeologisk utgravning i 1962 – 1963 ble det funnet merker etter jordgravne stolper fra en eldre stolpekirke på stedet. Senere ble det påvist spor av bosetning og graver fra jernalder og romertid nær kirken.
I middelalderen var den først annekskirke til Veøy og avlastet denne ved å være kirke for folket omkring Rødvenfjorden. Kirkestedet ligger i dag lite sentralt ved ferdsel over land, men med reise sjøveien, som var det viktigste i middelaldern, var stedet sentralt for bygdene rundt. Kirkestedet er synlig fra båt eller fra andre siden av Rødvenfjorden. Kirkestedet nevens første gang i Trondhjems Reformats 1589. Kirkens nordportal har pilastre med romanske detaljer som Christie daterer til tidlig 1100-tall. Disse pilastrene og deler av veggene kan være fra en eldre kirke, mens den nåværende er datert til 1300-tallet. Det er også funnet mynter fra 1100-tallet.
Christchurch (andre betydninger)
Christchurch, eller Christ Church, kan vise til:
Sarah Knauss
Sarah Knauss (født Sarah DeReemer Clark den 24. september 1880 i Hollywood i Luzerne County i Pennsylvania i USA, død den 30. desember 1999 i Allentown i Pennsylvania) regnes som en av verdens lengstlevende personer i historien med sine 119 år.
Liv og virke
Hun ble født i gruvebyen Hollywood (som ikke eksisterer lenger) i delstaten Pennsylvania, som datter av Walter Clark (født 1849) og Amelia Kreisher (1857–1926?). Moren var datter av tyske innvandrere. Familien flyttet senere til South Bethlehem i Pennsylvania. Hun var det tredje barnet i en søskenflokk på syv, men tre av hennes brødre døde før de ble voksne.
Hun giftet seg med politikeren Abraham Lincoln Knauss i 1901. Han hadde en ledende rolle i det republikanske parti i Lehigh County i hennes hjemstat. Før bryllupet var hun forsikringsmegler, så trappet hun ned og etter at datteren Kathryn ble født i 1903 ble hun husmor på heltid.
Da Marie-Louise Meilleur døde i april 1998, ble den 117-årige Sarah Knauss verdens eldste person. Hun opplevde å se barnebarnet fylle 75 år og ble tipptippoldemor i 1995.
Datteren, Kathryn Sullivan, døde 21. januar 2005, 101 år gammel.
AC Siena
Siena er en italiensk fotballklubb fra Siena, Toscana som spiller i Serie B. Klubben har vunnet Serie B én gang.
Länsväg 828 (Jämtlands län)
Länsväg Z 828 er en svensk sekundær länsväg som går mellom riksgrensen ved Austre Vallervatn og Stora Blåsjön i Strömsund kommune. Veiens lengde er 6,1 km.
Robot 70
Robot 70 (forkortet RB-70) er et svensk bærbart luftvern-missilsystem. Missilet ble designet og produsert av Bofors, senere Saab Bofors Dynamics, og er innkjøpt av flere land, blant annet Australia, Sverige, Irland og Norge.
Bruk
Raketten blir ledet manuelt ved bruk av en tommeljoystick. En laserstråle reflekteres i et speil inne i siktet og danner en kjegleformet korridor. Raketten følger denne korridoren på vei mot målet. Denne teknologien gjør det umulig å forstyrre raketten under flukten.
Detonering skjer enten ved direkte treff eller ved et såkalt nærhetsbrannrør. I tillegg til sprengstoff, inneholder sprenglegemet 3000 wolframkuler som har høy gjennomtrengningsevne.
Ved bruk av et såkalt "Clip on night device", egner Robot 70 seg og til strid i mørke. Videre kan et identifiseringssystem kalt "Friend or foe" monteres på våpenet.
Måltilvisninger kan skje fra en Giraffe-radar (NALLADS-løsningen til Hæren), eller et NASAMS ildledningssystem (NORSOL-løsningen til Luftforsvaret). Våpenet kan og opereres uten radartilknytning eller andre elektroniske ildledningssystemer. Robot 70 var i bruk i Norge inntil 2004, da Forsvarets faset ut NALLADS «Norwegian Advanced Low Level Air Defence System» og solgte systemene man hadde til Litauen.
A Decade of Steely Dan
A Decade of Steely Dan er et samlealbum fra Steely Dan, utgitt i 1985. Albumet sammenfatter Steely Dans karriere fra 1972 til 1980.
Sporliste
Alle låtene er skrevet av Walter Becker og Donald Fagen unntatt hvor annet er notert.
VM i skiskyting 1995
Det '''30. verdensmesterskapet i skiskyting''' ble arrangert i Antholz i Syd-Tirol i februar 1995.
Bernardino Echeverría Ruiz
Bernardino Echeverría Ruiz O.F.M. (født 12. november 1912 i Cotacachí ved Ibarra i Ecuador, død 6. april 2000 i Quito) var en av Den katolske kirkes kardinaler, og erkebiskop av Guayaquil 1969–1989, apiostolisk administrator «sede vacante» av Ibarra 1990–1995.
Han ble kreert til kardinal av pave Johannes Paul II i 1994.
Han deltok i konklavet august 1978 som valgte pave Johannes Paul I, og i konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Fjordenes Tidende
Fjordenes Tidende er en avis som blir utgitt i Måløy i Vestland. Den kom ut første gang 5. april 1910, og var fram til 1970-tallet organ for partiet Høyre. Avisa dekker kommunene Kinn, Stad, Bremanger og Vanylven. Den kommer ut tre dager i uka.
Fjordenes Tidende er en del av mediekonsernet Polaris Media. Inntil 1993 var avisa eid av et 50-talls lokale aksjonærer, samt Høyres Pensjonskasse som eide en tredel. Pensjonskassa valgte å selge aksjene sine til Sunnmørsposten, og dette førte til at også de fleste av de øvrige aksjonærene solgte seg ut.
Ansvarlig redaktør
Under andre verdenskrig var Harald Fagerlid redaktør i noen perioder.
Opplag
Bekreftede netto opplagstall fra Mediebedriftenes Landsforening:
Stephanos I Sidarouss
Stephanos I Sidarouss (født 22. februar 1904 i Kairo i Egypt, død 23. august 1987 I Kairo) var koptisk-katolsk patriark og en av Den katolske kirkes kardinaler.
I 1958 valgte den koptisk-katolske synode ham til patriark av Alexandria, et embede han beholdt til 1986. Pave Paul VI kreerte ham til kardinal i 1965.
Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
In Rainbows
In Rainbows er det syvende studioalbumet av det engelske bandet Radiohead. Albumet ble utgitt 10. oktober 2007 for mp3-nedlastning på Radiohead's egen hjemmeside der alle kunne sette sin egen pris på produktet. Man kunne altså laste det ned gratis hvis man ville, noe som førte til store oppslag i mediene.
Den 3. desember kom et diskbokssett, med blant annet cd, vinyl, og flere ting. Boksen kan kun kjøpes på Internett, og er kun laget i et begrenset antall eksemplarer. In Rainbows kom ut for normalt salg i Europa 31. desember 2007.
Scotch Mist
Ved midnatt britisk tid den 31. desember 2007 viste bandet en 52 minutter lang video på nettsiden radiohead.tv. Den var kalt Scotch Mist, og var blitt laget i anledning nyttår. Den viste bandet i det de spilte spor fra albumet In Rainbows, både i studio og utendørs. Videoen inneholdt også andre kunstneriske innslag, som korte tekster lest via voiceover og naturskildringer.
Hans Petter Moen
Hans Petter Moen (født i 1977 i Askim) er en norsk skuespiller og musiker. Han er mest kjent som sanger og artist i den norske showgruppa Cheezy Keys.
Melodi Grand Prix
Moen og de øvrige medlemmene av Cheezy Keys stod for pauseinnslaget under superfinalen i Melodi Grand Prix 2003. Gruppen konkurrerte deretter i Melodi Grand Prix 2005 med låta «Feel the Beat», som Moen var med på å skrive og komponere (3. plass) og i Melodi Grand Prix 2006 med låten «I Hear Music» (2. plass).
I 2007 skrev Moen sangen «Are You Ready» sammen med Kim Arne Hagen; sangen ble fremført av Stian Joneid i Melodi Grand Prix 2007.
Skrimmel Skrammel
Fra 2007 Han har vært med i barne-TV-programmet Skrimmel Skrammel fra 2007 sammen med resten av gutta i Cheezy Keys og Anders Kjepperud.
Æring
Æring er den minste av de vanlige robåtstørrelsene, 4 – 4,5 m lang. Ordet kommer av at båtstørrelsen har kun ett par årer. Det er to størrelser æringer. Den ene har kun to band, og derfor kun ett rom, mens den andre har 3 band som en færing, men det bakre rommet er bare ca. 50 cm langt. Et lite barn kan ro her med ganske små årer, for eksempel 2 m lange, i årefester som står litt lengre fremme mot toften enn vanlig, for eksempel 25 cm.
Det er mulig æringene er kommet til i løpet av de siste ca. 50 år, fordi behovet for robåter gikk mot mindre båter.
Hans-Ulrich Wehler
Hans-Ulrich Wehler (født 11. september 1931 i Freudenberg bei Siegen, død 5. juli 2014 i Bielfeld) var en tysk historiker. Hans fembindsverk om tysk historie regnes med blant standardverkene i tysk historieskrivning når det gjelder tiden fra midten av det 18. århundret til 1990.
Nordvik gamle handelssted
Nordvik gamle handelssted  ligger i Dønna kommune, og er kommunens tusenårssted. Det er trolig Nord-Norges eldste og best bevarte handelssted.
Handelsmannen i Nordvika hadde også gjestgiveribevilgning, og drev med jektefart til Bergen. Etterhvert fikk stedet også telegrafstasjon og poståpneri. I fem generasjoner satt slekten Zahl på handelsstedet, fra slutten av 1600-tallet til 1898. Da ga den siste Zahl opp og solgte stedet til familien Smith fra Lauvøy.
Den mest kjente av Zahl-slekten er kanskje han som ble handelsmann på Kjerringøy - Erasmus Benedigt Kjerschow Zahl. Han var født og oppvokst i Nordvika.
Ordenen folkenes vennskap
Ordenen folkenes vennskap (russisk: Орден Дружбы народов) var en sovjetisk orden innstiftet 17. desember 1972. Den ble innstiftet til belønning av personer, organisasjoner, institusjoner og enheter som hadde gjort en særlig innsats for styrking av vennskap og forbrødring n internasjonalt og for utvikling av vennskapelige forbindelser mellom Sovjetunionen og andre land. Ordenen folkenes vennskap ble avskaffet i etter Sovjetunionens oppløsning og i Russland erstattet av Vennskapsordenen.
Nordvik gamle handelssted
Da Nordvika hadde sin storhetstid i 1880-årene sto det i alt 16 bygninger på stedet. Hovedbygningen med sine 35 meter og 26 rom er bygd i flere etapper. Den eldste delen er antagelig fra midten av 1700-tallet.
Handelsstedet ligger ca. 1,5 km nord for kommunesenteret Solfjellsjøen. Stedet eies av foreningen "Nordvika gamle handelssted", og huser i dag Dønna museum, en avdeling i Helgeland Museum.
Ordenen folkenes vennskap
Insignier
Ordenstegnet for Ordenen folkenes vennskap besto av en rød femtagget stjerne med stråler i vinklene. Midtmedaljongen var belagt med Sovjetunionens riksvåpen.
Norske innehavere
Martin Gunnar Knutsen og Gunvor Galtung Haavik var innehavere av Ordenen folkenes vennskap.
Lamborghini
Automobili Lamborghini S.p.A. er et italiensk bilmerke som produserer sportsbiler og superbiler, basert i den lille landsbyen Sant'Agata Bolognese, nær Bologna. Selskapet er et underselskap av Audi AG, som igjen er et underselskap av Volkswagen Group. Selskapet ble stiftet 7. mai 1963 av Ferruccio Lamborghini, som allerede eide en stor traktorfabrikk, ''Lamborghini Trattori S.p.A..
Opprinnelse
Ferruccio Lamborghini var en entusiastisk eier av flere sportsbiler, blant annet en Ferrari. Det eksisterer flere versjoner av historien om hvorfor Lamborghini startet sin egen sportsbilproduksjon, men felles for alle er at de beskriver en konflikt mellom ham og Enzo Ferrari. Den mest utbredte versjonen, fortalt av blant andre Lamborghinis sønn, er at Ferruccio Lamborghini møtte Enzo Ferrari for å klage på clutchens kvalitet i hans Ferrari 250 GT. Enzo Ferrari ba ham reise hjem og kjøre traktoren sin, fordi han mente at sportsbiler kunne han i alle fall ikke kjøre. Lamborghini reiste tilbake til fabrikken sin, demonterte clutchen i Ferrarien og innså at clutchprodusenten var den samme som leverte clutcher til traktorene hans. På lageret fant han en reservedel han mente kunne passe, og når den ble montert fungerte alt smertefritt.
Ferruccio bestemte seg for at bilen hans måtte ha en V12-motor, og hentet inn ingeniøren Giotto Bizzarrini, som tidligere hadde jobbet med en V12-motor for Ferrari. Den nye motoren hadde 4 kamaksler, kort slaglengde og to ventiler per sylinder, og utviklet en effekt på 350 hestekrefter. Motoren var av aluminium, med en veivaksel støttet av syv hovedlagre og hadde smidde stempler i aluminium. Bilen motoren ble montert i var designet av Franco Scagliones Scaglione-Touring.
Denne prototypen, kalt Lamborghini 350GTV, ble første gang vist på bilutstillingen i Torino i 1963. Salget av produksjonsmodellen, 350GT, startet året etter, og over 130 eksemplarer ble solgt. Ferruccio Lamborghini var født i tyrens tegn, og brukte oksen som symbol på sine nye biler.
Under Ferruccio Lamborghini
350GT ble fulgt opp av 400GT. Salget av denne modellen sørget for at selskapet fikk nok ressurser til å designe sin første superbil – den nå legendariske Lamborghini Miura, som ble vist av Ferruccio selv på bilutstillingen i Torino i 1965. Bilens motor var montert på tvers, og bilen var designet av Marcello Gandini, på under ett år. En ferdig bil ble presentert på bilutstillingen i Genève i mars 1966 (bilen utstilt i Torino var kun et chassis). Bilens navn ble hentet fra en berømt tyrefekter, Don Eduardo Miura. Miura ble en stor suksess for Lamborghini, 111 eksemplarer ble solgt i 1967 og modellen sendte selskapet høyt opp på listen over produsenter av eksotiske sportsbiler. Takket være sitt vakre utseende og gode ytelser er Miura i dag den mest populære Lamborghini-modellen blant samlere.
Samtidig ble Espada, en fireseters bil basert på konseptbilen Marzal, utviklet. Navnet Espada betyr sverd på spansk, og refererer til sverdet som brukes av en matador under tyrefektingen. Bilen fikk Lamborghinis V12-motor på 4.0 liter montert foran, og klarte en toppfart på omkring 230 km/t. Espada fikk små oppgraderinger underveis i sitt livsløp, og det finnes tre ulike versjoner av modellen.
Fylkesvei 3726
Fylkesvei 3726 går mellom Blakstad og Neset i Froland kommune. Veien er 1,7 km lang.
Lamborghini
Under Ferruccio Lamborghini
I 1971 presenterte Lamborghini den uvanlige LP500 Countach-prototypen, oppkalt etter et italiensk slanguttrykk utbrudt av en overrasket person som så bilen for første gang. Produksjonsmodellen ble presentert tre år senere. Denne modellen var den første som var utstyrt med Lamborghinis nå så velkjente saksedører, sammen med vertikalt monterte luftinntak bak. Den samme 4-liters V12-motoren fra tidligere modeller ble fortsatt brukt, mens en større 5-litersmotor ble brukt senere i produksjonsløpet. Countach ble kjent for gode kjøreegenskaper, og dessuten er måten man rygger med en Countach velkjent: Man åpner førerdøren og sitter på dørterskelen – det er nemlig ikke mulig å se bakover når man sitter inne i kupéen.
Fylkesvei 3726
Frem til 2019 hadde veien betegnelsen fylkesvei 155 (Aust-Agder).
Lamborghini
Under Ferruccio Lamborghini
I 1972 oppsto en krise i selskapet. En stor bestilling av traktorer til et søramerikansk land ble avbestilt, og dermed ble oppgraderinger Lamborghini hadde gjort på fabrikken i påvente av produksjonsøkningen til ingen nytte. Pengene han tapte gjorde at Ferruccio solgte deler av sin eierandel i traktorfabrikken, som ble tatt over av Fiat. Traktorproduksjonen ble senere solgt til SAME (nå SAME Deutz-Fahr), og det selges fortsatt traktorer under Lamborghini-navnet i dag.
Gjennom 1970-tallet var det salget av Countach som holdt liv i selskapet, og bilavdelingen ble raskt lønnsom. Til tross for dette solgte Lamborghini alle sine aksjer i selskapet til en sveitsisk investor, og døde i februar 1993 i en alder av 76 år.
Konkurs, Mimran og Chrysler
Oljekrisen på 1970-tallet gjorde sitt til å kutte salget av sportsbiler, og Lamborghini led under både budsjett- og deleproblemer. Det var to års leveringstid på bilen, og samtidig fikk merket et rykte på seg for å bygge leker for rikfolk, fordi Lamborghini-modellene aldri ble utviklet på samme måte som andre biler i samme klasse: gjennom racing. Både Ferrari, Porsche og Maserati, som var hovedkonkurrentene, utviklet sine biler på racerbanen, mens Lamborghini helt siden begynnelsen hadde lidd av store problemer med driftssikkerheten. På 1970-tallet ble det enda verre, da bilene måtte oppnå de amerikanske utslippskravene, og alle disse faktorene bidro til at selskapet slet på 1970-tallet. Som mange andre italienske sportsbilfabrikanter var kvaliteten på deler og arbeid ofte lav, og i 1978 ble Lamborghini slått konkurs. En italiensk rett fikk oppgaven med å finne en ny eier til selskapet, og de Sveits-baserte Mimran-brødrene tok over selskapet.
Brødrene klarte å snu selskapet rundt ut over 1980-tallet, og svært overraskende ble selskapet solgt videre til Chrysler. På denne tiden jobbet Lamborghini med utviklingen av Countachs etterfølger, Diablo. Chrysler kom på banen med sine ressurser, fremstillingsteknologi og designinput, og resultatet var nok en suksess for selskapet. Lamborghini Diablo mottok mye skryt, på lik linje med forgjengeren, og nok en gang var Lamborghini et navn innen supersportsbiler.
Etter Chrysler: Megatech og Audi
I 1994 ble Chrysler tvunget til å selge Lamborghini til en indonesisk investeringsgruppe ledet av Tommy Suharto. Grunnen var at Chrysler selv slet økonomisk, og på samme måte ble også den indonesiske investeringsgruppen tvunget til å selge igjen sent på 1990-tallet. Da hadde det tyske selskapet Audi fattet interesse for den lille italienske bilprodusenten, og i 1998 ble Audi eneeier av Automobili Lamborghini.
Lamborghinis nye eier har vært svært involvert i utviklingen av fabrikkens siste superbil, Murcielago, og Audis tekniske ressurser bidro til utviklingen av Lamborghinis mest sofistikerte toseter til dags dato. Lamborghinis modeller er blant de kraftigste, dyreste og mest eksklusive serieproduserte bilene i dag.
Partnerskap
Lamborghini har gått sammen med PC-produsenten Asus for å lage en serie med bærbare datamaskiner under navnet Asus Lamborghini VX. Begge har Lamborghini-logoen i lokket og er relativt kraftige.
Modeller
Blant Lamborghinis modeller finner vi 350GTV (1963), 350GT (1964), 400GT (1965), Miura (1966), Flying Star II (1966), Marzal (1966), Espada (1968), Islero (1968), Jarama (1970), Countach (1974), Bravo (1974), Silhouette (1976), Jalpa (1982), LM002 (1986), Diablo (1990), Cala (1995), Murciélago (2001), Gallardo (2003) og Reventón (2008). Til tross for at Lamborghini har vist seg som en kompetent konstruktør med mer siviliserte modeller som 350GT, 400GT, Espada, Jarama, Jalpa og Gallardo er det de vanvittige superbilene som har etablert Lamborghini-navnet og -ryktet. Miura, Countach, Diablo og Murciélago er fortsatt blant de mest eksotiske superbiler som finnes.
I dag produserer selskapet modellene Murciélago LP640 samt den mindre og rimeligere Gallardo LP560/4. Begge modeller produseres i coupé- og roadsterutgaver. Modellen Lamborghini Sián fra 2019 ble utsolgt med en gang.
På bilutstillingen i Paris i 2008 presenterte selskapet en konseptmodell kalt Estoque. Dette var en firedørs sedan, en biltype selskapet aldri før har produsert. Selv om Estoque foreløpig kun er presentert som en konseptmodell spekuleres det i at selskapet vil starte produksjon av en slik modell.
Verdens raskeste SUV: Lamborghini Urus ble lansert som konseptbil i 2017 ved Beijing Auto Show. Bilen gikk i produksjon i 2018. I likhet med de andre Lamborghini-modellene har også Urus et svært kraftig og utagerende design. Derfor har nå Lamborghini laget verdens raskeste SUV (målt i toppfart). Kreftene leveres fra en fireliters V8 med 2 turboer (bi-turbo). Den yter rundt 650 hester og hele 850 Nm allerede ved 2 250 omdreininger. Det viser seg at Lamborghini satser veldig på denne modellen. Det blir produsert mye av denne typen, og Lamborghini har ombygd produksjonshallen sin til å kunne produsere modellen effektiv.
Racingmodeller
Se også Modena (racingteam)
Ferruccio Lamborghini hadde gjort det klart at Lamborghini ikke skulle involvere seg i racing. Han mente slik virksomhet var for dyr, og for krevende i forhold til selskapets ressurser. Dermed ble det aldri bygget noen racingmodeller under Lamborghinis lederskap, og det nærmeste selskapet noensinne kom til å bygge løpsbiler var da selskapets testfører Bob Wallace bygget noen prototyper basert på eksisterende modeller. Blant disse er det verdt å merke seg den Miura SV-baserte Jota og den Jarama S-baserte Bob Wallace Special. Under lederskap av Rosetti gikk Lamborghini inn i en avtale med BMW om å bygge en løpsbil i tilstrekkelig antall slik at den kunne homologeres. Lamborghini klarte ikke å oppfylle avtalen, og bilen ble bygget hos BMWs Motorsport-avdeling, før den ble solgt under navnet BMW M1.
Lamborghini utviklet QVX for 1986-sesongen i Gruppe C. Kun én bil ble bygget, og på grunn av mangel på sponsorer gikk bilen glipp av sesongen. QVX deltok i ett eneste løp, Southern Suns 500 Km-løpet i Sør-Afrika, som ikke var tellende i Gruppe C-sesongen, med Tiff Needell bak rattet.
Mellom 1989 og 1993 var Lamborghini motorleverandør i Formel 1, og leverte motorer til Larrousse, Ligier, Lotus, Minardi og til et eget Lamborghini-team (Modena), som ikke var ansett som et offisielt fabrikksteam. Sent i 1991 ble en Lamborghini F1-motor brukt i Konrad KM-011, en Gruppe C-bil, men bilen holdt bare i noen få løp før prosjektet ble stoppet. Den samme motoren, merket som en Chrysler-motor av Lamborghinis daværende eier, ble testet av McLaren mot slutten av 1993-sesongen, med planer om bruk i 1994. Føreren, Ayrton Senna, ble visstnok imponert over motorens ytelser, men McLaren trakk seg ut av forhandlingene og valgte i stedet en motor fra Peugeot.
Lamborghini utviklet Murciélago R-GT som en produksjonsracer for bruk i FIA GT Championship, Super GT Championship og American Le Mans Series i 2004. Deres høyeste plassering det året var åpningsrunden i FIA GT Championship i Valencia, hvor bilen som stilte for Reiter Engineering fullførte på en tredjeplass, etter å ha startet på femteplass. I 2006, under åpningsrunden i Super GT på Suzuka, tok en bil driftet av Japan Lamborghini Owners Club den første seieren for en R-GT.
En GT3-utgave av Gallardo har blitt utviklet av Reiter Engineering.
En Murciélago R-GT driftet av All-Inkl.com Racing og kjørt av Christophe Bouchut og Stefan Mucke, vant åpningsrunden i FIA GT Championship i 2007, og fikk dermed den første store løpsseieren noensinne for Lamborghini.
Eiere
Lamborghini har hatt en rekke eiere, som vist i denne forkortede listen:
Bodin leir
Bodin leir er en militærleir i Bodø.
Den er en liten satellitt av en militærleir, underlagt Forsvarets operative hovedkvarter. Leiren er litt over 50 år gammel, og har blant annet huset følgende avdelinger:
Kompani Bodø
En panservognavdeling for nærforsvar av Bodø hovedflystasjon. Nedlagt i mai 1992. De gamle treningsområdene til panservognene er nå et fullt utbygd boligfelt. Kompani Bodø var et infanterikompani fra SHLF/IR 14. Det var også en stridsvogntropp forlagt i Bodin Leir.
Basesett 2
Luftforsvarets treningsavdeling for mannskaper til å understøtte hovedoppdraget:
Avdelingen ble i 2007 flyttet til Rygge flystasjon.
Luftvernartilleribataljonen Bodø
LvaBn Bodø har hatt forskjellige navn gjennom tidene, men oppgaven har stort sett vært det samme: Oppsetting av operative Luftvern-enheter. Avdelingen er pr nå eneste bruker av Bodin Leir. Mange våpensystemer har kommet og gått, pr. nå er det bare NASAMS II som gjenstår.
Luftvern har per 25.06.14 avviklet sin drift ved Bodin Leir. Alt av Luftverkomponenter blir flyttet ned til Ørland. Og Luftvernet vil bli driftet ved Ørland Hovedflystasjon.
Forsvarets operative hovedkvarter
Bodin leir huser blant annet soldater inne til førstegangstjeneste ved Forsvarets operative hovedkvarter (FOH)
Fredrikstad Animation Festival
Fredrikstad Animation Festival (FAF) er den eldste animasjonsfestivalen i Norden og Baltikum, med røtter tilbake til 1994 og oppstarten av Animerte Dager/Oslo Animation Festival. Kjernen i Fredrikstad Animation Festival er konkurranseprogrammene og utdeling av prisen Golden Gunnar. Konkurranseprogrammene er åpne for animerte kortfilmer fra de nordisk-baltiske områdene og det deles ut priser i tre kategorier: beste nordisk-baltiske studentfilm, beste nordisk-baltiske oppdragsfilm og beste nordisk-baltiske kortfilm.
Fredrikstad Animation Festival er en av 9 spesielt utvalgte festivaler som nominerer film til den europeiske animasjonsprisen Cartoon d´Or. I tillegg nominerer festivalen hvert år en norsk film til ANOBA-prisen. ANOBA er et nettverk av nordisk-baltiske animasjonsfestivaler, organisert som et forum for samarbeid og utveksling av kunnskap og gjensidig støtte. Vinneren av ANOBA-prisen velges av representanter fra de ulike festivalene i ANOBA-nettverket og blir delt ut på omgang mellom de ulike ANOBA-festivalene.
VM i kunstløp 1950
Richard Button fra USA ble verdensmester for menn, det var hans tredje i rad, og Ája Vrzáňová fra Tsjekkoslovakia for damer, hennes andre på rad, og verdensmestere i parløp ble søskenparet Karol og Peter Kennedy fra USA.
Verkildalsbotnen
Verkilsdalsbotnen er en trang dalbunn midt i Rondane, omgitt av høye til dels svært bratte fjellvegger.
I vest reiser indre Bråkdalshø seg opp mot Bråkdalsbelgen (1 915 moh.), i syd har man den loddrette nordveggen på Ljosåbelgen (1.948 moh.), i øst troner selve majesteten i Smiubelgin, Trolltinden (2 018 moh.), og i sydøst ligger Steet (1 996 moh.)
Dette er kanskje de villeste og mest bortgjemte delene av Rondane. Hit inn fører ingen stier og svært få fotturister beveger seg dit, og den eneste naturlige inn- og utgangen til Verkilsdalsbotnen er i nord via Verkilsdalen og Døråldalen. Ved inngangen til selve botnen er det riktignok mulig å ta seg opp mot vest gjennom skaret som heter Løyftet på kartet og videre nedover mot Høvringen. Ellers er det mulig å ta seg ut av Verkilsdalsbotnen mot syd ved å gå opp på bandet mellom Hoggbeitet (1 805 moh.) og Steet (1 996 moh.) og derfra ned i Klarabotnen. Det er mye bratt steinur, men kommer man seg ned til Klarabotnen er det enkelt videre ned til Rondvassbu eller Mysuseter.
Selve Verkilsdalsbotnen er dominert av stein mot gråsorte bergvegger, bare avbrutt av noen snøfonner som aldri smelter. Innerst i botnen ligger fjellvannet Verkilsdalsvatnet. Nedover i Verkilsdalen blir omgivelsene frodigere og vennligere, selv om den sorte østveggen på Vassberget kan virke dyster.
Søren Jensen
Jensen har fire kamper for det danske U21-landslaget.
Basesett 2
Basesett 2 kalles også Force Protection (styrkebeskyttelse) og har ansvaret for å beskytte de andre avdelingene i Luftforsvaret.
Historie
Basesett 2 ble opprettet i 2002, og var først lokalisert i Bodin Leir i Bodø. Sommeren 2007 ble avdelingen flyttet til Rygge flystasjon, og ble organisert under Bakkeoperativ Skvadron i 137 Luftving.
Oppdrag
Når vakt- og sikringstroppene når operativ status, vil de tjene som NIS-tropp (Nasjonal Innsatsstyrke). Dette innebærer at de vernepliktige som utgjør troppene vil kunne bli sendt på skarpe oppdrag innenfor Norges grenser. Et eksempel på et slikt oppdrag kan være å holde vakthold ved en flystasjon under en stor internasjonal øvelse som Cold Response. Et annet eksempel er å utføre eskortetjeneste i sammenheng med besøk av utenlandske V.I.P o.l.
Underhill Stadium
Underhill Stadium var hjemmebanen til Barnet FC fra arenaen ble innviet i 1907 til juni 2013 og har en kapasitet på 5300 tilskuere. Banen måler 105 x 69 m og består av naturgress. Publikumsrekorden på banen er 11 026, mot Wycombe Wanderers, FA Amateur Cup 4. runde, 23. februar 1952.
Johannes av Ávila
Johannes av Ávila (født Juan de Ávila, 6. januar 1499 i Almodóvar del Campo i dagens provins Ciudad Real i Spania, død 10. mai 1569 i Montilla i Andalucía i Spania) var en spansk sekularprest. Han er erklært helgen og kirkelærer i Den katolske kirke.
Bakgrunn
Han var fra en velstående bakgrunn, faren var den jødiske konvertitten Alonso de Ávila og moren Catalina Xixón. Han ble 14-år gammel sendt til juss-studier ved Universitetet i Salamanca, men han ga opp studiene etter et år, og det kan skyldes at han måtte forlate universitetet fordi faren var jøde.
Etter å ha forlatt universitetet, reiste han tilbake til barndomshjemmet, hvor han i de neste tre årene levde et strengt liv i bønn og bot.
Presteviet
Hans hengivenhet til troen imponerte en fransiskaner på gjennomreise, og han foreslo at Johannes skulle studere ved universitetet i Alcalá de Henares, hvor han i årene 1520 til 1526 studerte filosofi og teologi under dominikaneren Domingo de Soto. Her møtte han også Peter Guerrero, senere erkebiskop av Granada.
Han ble presteviet som sekularprest i 1525, men i mellomtiden hadde foreldrene dødd, og han var blitt svært velstående. Etter å ha feiret sin første messe i kirken hvor foreldrene var gravlagt, solgte han sine eiendommer og ga bort det meste av sin arv til fattige.
Han ville deretter slutte seg til misjonen i Mexico og Vestindia, men hans ekstraordinære feiringen av messen fikk oppmerksomheten fra presten Hernando de Contreras i Sevilla, og han rapporterte dette til byens erkebiskop og generalinkvisitor, Alfonso de Manrique.
Andalucía
Erkebiskop Manrique anså den unge presten som en god misjonær for å få opp den kristne troen i Andalucía, og etter en betydelig overtalelse gikk Johannes med på å avlyse sin planlagte misjonstur til Amerika. Han leste sin første messe i Andalucía 22. juli 1529, og rykte om hans intensitet og styrke ble umiddelbart slått fast. I Løpet av sine ni år som prest i regionen, ble kirkene fylt av folk da han leste messer. Imidlertid førte hans strenge krav, også til de rike, at han ble rapportert inn til myndighetene i Sevilla. Han ble anklaget for å overdriver lastene med rikdom som ikke ble delt, og at dette stengte adgangen til himmelen for de rike det angikk.
Anklagene ble raskt tilbakevist, og han ble frikjent i 1533. Etter en særskilt invitasjon fra retten, ble han invitert til å tale under messen ved den neste høytiden i San Salvador-kirken i Sevilla.
Hans folkelige popularitet i sitt virke i Andalucía fram til 1538, førte til at han fikk tilnavnet «Andalucías apostel».
Innflytelse
Han er også husket som en som reformerte prestelivet i Spania. Han grunnla flere utdannelsesinstitusjoner hvor elevene forpliktet seg til å utdanne særlig ungdom. Blant de som ble tiltrukket av hans virksomhet var blant andre sentrale kirkelige personer som Teresa av Ávila, Johannes av Gud og Franciscus Borja. Han var også åndelig veileder for Johannes av Korset og Peter av Alcántara.
Særlig viktig var at universitetet i Baeza ble etablert i 1538 ved en pavelig bulle fra pave Paul III Universitetets første rektor ble Johannes av Ávila og dette ble en modell for presteseminarer og for jesuittskoler.
Utviklingen av Jesuittordenen i Spania er særlig knyttet til ham. Han kjente Ignatius av Loyola personlig, og vurderte å slutte seg til jesuittene, men ble rådet fra det av provinsialen av Andalucía. Muligens var det hans jødiske bakgrunn som igjen spilte inn. Men spredningen av jesuittordenen i Spania tilskrives hans vennskap med ordenen.
Død
Han var ganske syk fra 1551 og de siste atten årene i sitt liv. I 1551 kunne han heller ikke delta i Konsilet i Trient, men fortsatte sin forkynning og forfatterskap fram til sin død. Fra 1554 bodde han i Montilla, noe sør for Córdoba av helsegrunner. Da han døde i Montilla, ble han gravlagt i jesuittkirken i byen.
Helligkåring og kirkelærer
Han ble erklært ærverdig av pave Klemens XIII 8. februar 1759 og saligkåret av pave Leo XIII 12. november 1893. 31. mai 1970 ble han helligkåret av pave Paul VI.
20. august 2011, under Verdensungdomsdagene i Almudena-katedralen i Madrid, erklærte pave Benedikt XVI at han hadde til hensikt å erklære Johannes av Ávila som kirkelærer sammen med Hildegard von Bingen, og dette ble gjort 7. oktober 2012.
University Stadium
University Stadium kan vise til:
Engmarihøne
Engmarihøne (Coccinula quatuordecimpustulata) er en av marihønene (Coccinellidae), en av de mange polyphage billene.
Alberto Lombardi
Lombardi vant en olympisk bronsemedalje i hestesport under Sommer-OL 1924 i Paris. Han var med på de italienske laget som kom på tredjeplass i lagkonkurransen i feltritt bak Nederland og Sverige. Laget besto av Lombardi på hesten «Pimpolo», Alessandro Alvisi på «Capiligio», Emanuele Beraudo på «Mount Felix» og Tommaso Lequio di Assaba på hesten «Torena». I den individuelle konkurransen i feltritt ble han og hesten «Pimplo» nummer elleve.
Engmarihøne
Levevis
Engmarihøne finnes på gressenger.
Fortelling
En fortelling er en litterær og folkloristisk typebetegnelse på en kommunikasjonsform som har eksistert like lenge som mennesket og språket selv. Som overordnet begrep dekker fortellingen alle former for episke uttrykk, fra det lange heltediktet, ned til en poengtert og godt avsluttet vits. I videre forstand kan fortellingsbegrepet brukes som grunnlag for forståelse av hele menneskelivet, og verdenshistorien.
Marie-Louise Meilleur
Marie-Louise Meilleur (født Marie-Louise Chassé 29. august 1880, død 16. april 1998) var verdens eldste person i et snaut år, etter at 122 år gamle Jeanne Calment døde i august 1997.
Fortelling
Den danske filosofen Johan Fjord Jensen skiller derfor mellom ulike typer grunnfortellinger som veves inn i hverandre til et større hele. Fortellingen gis altså plass innenfor en organisk historieforståelse, og får et filosofisk perspektiv.
Fjord Jensens kategorier er som følger:
Marie-Louise Meilleur
Hun ble født i Canada høsten 1880, som datter av Pierre Chassé (1849–1911) og Fébronie Lévesque (1852–1912), og giftet seg i ung alder med Etienne Leclerc. Sammen fikk de seks barn før han døde i 1911. De fleste av barna fra dette ekteskapet døde enten som spedbarn eller i alle fall lenge før de nådde en høy alder, med unntak av en datter som ble 96. I 1915 ble hun gift på ny med Hector Meilleur, som døde i 1972, 92 år gammel. Også i dette ekteskapet fikk hun seks barn.
Fortelling
Grunnfortellingen forandres svært sjelden. Begrepet er nært knyttet til Gadamers tanke om forståelseshorisonten.
I poststrukturalistisk teori kan termen «fortelling» eller narrativ betegne kollektive forestillinger eller forklaringsmodeller som tas for gitt innenfor en bestemt kulturell, sosial og historisk kontekst (jf. diskurs). En konsekvens av et slikt syn, er at nyere arbeider innenfor historie, kulturhistorie og samfunnsfag vil behandle skriftlige kilder som «fortellinger» (i betydningen tilrettelagte fremstillinger som formidler et visst syn), hva enten tradisjonell kildekritikk har definert dem som objektive eller subjektive.
Fortellerkunst
Fortellingen er en viktig del av muntlig overlevering, og danner basis for folkeminnevitenskapen. Hver forteller setter gjerne sitt personlige preg på det som formidles og inkluderer både seg selv og sitt publikum. Fortelleren var oftest avhengig av et fortellermiljø, en naturlig arena der folk hadde tid til å lytte. I Det gamle bondesamfunnet var det en rekke slike arenaer. Naturlige situasjoner kunne dukke opp under pauser i arbeidet, i tømmerhogsten, i mølla eller når mange mennesker var samlet i slåttonna. Ellers samlet man seg gjerne etter at dagverket var endt, eller man drøyet tida på ei ferje eller på et vertshus. Situasjonene var mange.
De riktig gode fortellerne var etterspurte. Noen av de dokumenterte kunne være legdfolk som drev fra gard til gard. En av de tidlige informantene til Rikard Berge var en slik. Ofte var de selvbevisste, som Olav Tjønnstaul fra Seljordshei. Han slo ofte ned på folk som ikke gjenga fortellingene riktig.
Berounka
Berounka er en elv i Tsjekkia. Den dannes i Plzeň ved samløpet av kildeelvene Mže og Radbuza. Etter 139 kilometer munner den ut i Vltava i nærheten av Praha.
Fortelling
Fortellerkunst
I dag vil man finne levende fortellerkunst på barer og puber, men gjerne og i arbeidslivet som i gamle dager. Den som har ører, han høre. En vil ofte merke seg at fortellingen er en så til de grader muntlig form at det kan være vanskelig å bevare den i nedskrift. Ingeborg Refling Hagen skrev opp fortellinger etter barndomsvennen Erling Elverhøy, men hadde ønsket at han hadde skrevet dem ned selv. Han svarte han hadde prøvd, men som han sa: "Papiret dreper orda for meg". Hun noterte seg ellers at det skulle begavelse til for å gjengi fortellingene riktig og godt.
Form og stil
Den muntlige stilen skifter noe fra informant til informant. Hver forteller setter sitt personlige preg på utøvelsen. Noen fellestrekk kan en allikevel finne. Muntlig overlevering kjennetegnes ofte ved faste formler, visse typer pauseord og en viss verbal knapphet. Rikard Berge skriver i sin avhandling Om eventyrstil at stilidealet i Telemark kunne være båret oppe av en egen språklig rytme og ordvalg. Fortellerstilen på Østlandet var av en noe annen type, noe Peter Christen Asbjørnsen la merke til. Fast rytme og en viss grad av bokstavrim i fortellingen kunne være med på å gjøre fortellingen lett å huske. En skar ofte bort det mest unødvendige, og om en la noe til, var det for å forsterke en dramatisk effekt.
Treviso FBC 1993
Treviso er en italiensk fotballklubb fra Treviso, Veneto som spiller i serie B (2007–2008). Klubben har vunnet Serie C1 to ganger og var sist i Serie A sesongen 2005–06.
Berounka
Elven er populær blant kanopadlere, som kan nyte de naturskjønne omgivelsene rundt elven, særlig der den renner gjennom det vernede området Křivoklátsko. Her ligger det ruiner etter tre borger, som alle er reist ovenfor elven.
Fortelling
Form og stil
De episke heltekvadene var gjennomført rytmiske og med faste rimformularer, men stilknappheten var den samme. Veien til det episke diktet er dermed ikke lang. Skalden, sin tids primære forteller, trengte i noen samfunn flere års opplæring for å mestre den episke formen. Den keltiske Barden måtte derfor læres opp i sju år. Han skulle da også gjengi hele samfunnets grunnfortelling i fast form.
Berounka
Opprinnelig ble hele elveløpet kalt Mže. Navnet Berounka er dokumentert fra 1600-tallet, da en del av elven ved Beroun-godset ble kalt Berounka i dagligtalen.
Fortelling
Tradering
Tradering eller overlevering handler om at fortellingene «omplantes» til nye bærere. Hvis tradisjonsbevisstheten er stor, vil fortellingene overleveres i en fast og sikker form og stil, og fortelleren vil gjøre seg flid med å gjengi den omtrent som han eller hun selv har fått den fortalt, uten å forandre på noe. Når tradisjonen går i oppløsning, kan viktige elementer gå tapt og fortellingen forandre karakter og innhold. Momenter og motiver kan dermed flytte seg over i andre fortellinger.
Tradisjonsøkologien er også avgjørende for fortellingen. Det finnes en flora av eventyrvarianter, alle knyttet til samme grunnform, men ulike på den måten at de miljømessig er tilpasset landet eller området de blir fortalt i. Verden over finner man derfor høyst ulike fortellinger med den samme kjerne, den samme moral og det samme poeng. Traderingen er avhengig av at det finnes en sender, en forteller, og en mottager, en som lytter. Lytteren som skal gi fortellingen videre må sørge for å lytte godt. Når vi opplever at en forteller av i dag gjentar poenget i vitsen eller skrøna to ganger, er det nettopp for at mottageren skal huske det og bringe fortellingen videre. Atle Antonsen demonstrerte dette for Bård Tufte Johansen og Harald Eia i serien Tre brødre som ikke er brødre.
Bartolomeo Tromboncino
Bartolomeo Tromboncino (ca. 1470 – etter 1535) var en italiensk renessansekomponist.
Fortelling
Tradering
Innen folkloristikken studeres hverdagens og folkekulturens gamle og nye fortellinger. De reflekterer menneskers opplevelser og oppfatninger av egen og andres tilværelse og livsform. Ofte formidles fantastiske fortellinger som virkelige hendelser, selv om det hele kanskje er oppdiktet. I dag kan man ta Bachelorgrad i fortelling i Norge, med mulighet for Mastergrad i blant annet England og Australia (Storytelling).
Bartolomeo Tromboncino
Liv
Faren, Bernardino Pifaro, var musiker i Venezia og Mantova, ellers er ingenting kjent om Tromboncinos tidlige liv, og i likhet med for mange kunstnere fra denne tiden er det lite biografisk materiale også om hans senere liv.
Fra 1487 til 1495 bodde Tromboncino ved hoffet til fyrstefamilien Gonzaga i Mantova, der Isabella d'Este var en betydelig mesén som samlet forfattere og kunstnere rundt seg. I 1495 flyktet han av ukjent årsak fra Mantova, men returnerte senere samme år. Fire år etter myrdet han sin egen kone etter å ha tatt henne og en elsker in flagrante delicto, men til forskjell fra Gesualdo 100 år senere er det mulig at han sparte elskeren (kildene er uklare). Selv om det ser ut til at han ble tatt til nåde flere ganger for ulike ugjerninger, forlot han igjen Mantova «uten tillatelse og av avskyelige årsaker», slik det dokumenteres i et brev fra Gonzagafamilien. Det er mulig at han var en så skattet komponist at Isabella d'Este valgte å hjelpe ham ut av de problemene hans ulike mord og overgrep skaffet ham.
Etter opphold i Vicenza og Casale, kan han mellom 1501 og 1512 igjen påvises i Mantova. Det siste oppholdsstedet hans var Venezia, der han døde en gang etter 1535.
Musikk
Tromboncino var en produktiv og betydelig komponist av frottole, en forløper for madrigalen. Stykkene var tre- og firestemte eller for én sangstemme med lutt- eller orgelakkompagnement. Han skrev også en del kirkemusikk; en firestemt tonesetting av Lamentationes Jeremiae, firestemte laudes og én benedictus.
Stilistisk hører Tromboncinos kirkemusikalske til typisk konservativ tidlig 1500-tall ved at han bruker ikke-imiterende polyfoni over en cantus firmus variert med seksjoner holdt i en homofon satseller med uakkompagnert cantus planus. Det er hans frottole som har den historisk største betydningen, det er også på dette området han var mest produktiv (med 176 stykker). De er også mer variert enn stykkene til den andre berømte frottolisten, Marchetto Cara og mer polyfone enn det som er typisk for tidens stil. De foregriper dermed madrigalene som begynte å bli publisert mot slutten av Tromboncinos liv, eksempelvis Verdelots Primo libro di Madrigali (Venezia, 1533). Den største forskjellen mellom Tromboncinos sene frottole og de tidligste madrigalene var ikke så mye musikalsk som i strukturen til de versene det ble satt tone til.
Tromboncino tonesatte poesi av tidens mest berømte diktere, for eksempel Petrarka, Galeotto, Sannazaro og andre. Han satte til og med musikk til en sonett av Michelangelo, Come haro dunque ardire som inngikk i samling Tromboncino publiserte i 1518. Han skrev også en av de tidligste eksemplene på scenemusikk i Italia, komedien Asinaria av Titus Maccius Plautus (1502).
Fjordingen
Fjordingen er en avis som blir utgitt i Stryn i Vestland.
Avisa kom under navnet Innfjordingen ut første gang i 1928 etter initiativ fra Nils Hertzberg og Finn Larsen som var avisas første redaktør og forretningsfører. Etter en konkurs i 1929 kom avisa ut igjen, men denne gangen under navnet Fjordingen. Avisa kom ikke ut mellom 1942 og 1945.
Mellom 1928 og 1936 var Ingemund Fænn journalist, og i realiteten også redaktør i avisa.
Opplag
Bekreftede netto opplagstall fra Mediebedriftenes Landsforening:
Fortelling
Fortellingen i dagens samfunn
Filosofen Adorno forkynte i sin tid fortellingens død. Etter dekonstruksjonismen og postmodernismen var det ikke plass til de store fortellingene lenger. Johan Fjord Jensens definisjoner kom som en reaksjon på denne påstanden. I Danmark i 1982 dukket det opp et Pædagogisk manifest der det ble fastsatt at Fortellingen er grunnlaget for all innsikt. Å holde fortellingen i live kan dermed ses som en litteraturteoretisk reaksjon på Adornos uttalelse.
Fortelling har fått langt mindre plass i vår tid i sin opprinnelige form. Film og fjernsyn er eksempler på nyvinninger som overtok mye av fortellerens rolle i et samfunn, og ikke minst har tilgang på muligheter for å nedtegne fortellinger gjort at behovet for fortellertalentet, evnen til både å huske og å formidle, til er et helt annet. I informasjonssamfunnet venter man ikke lenger på fremmedkaren som kommer til gards med sine fortellinger om hvordan den store verden henger sammen.
Gabriel Monsen
Gabriel Monsen (født 15. november 1798, død 1. juli 1882) var losoldermann i Tananger, ordfører og stortingspolitiker. Kjent også for å ha bygget det såkalte Monsenhuset på Tananger. Gabriel Monsen var den første ordføreren i Håland, nå Sola.
Fortelling
Fortellingen i dagens samfunn
Som en motreaksjon til den teknologiske medieutviklingen har den muntlige fortellingen gjennomgått en renessanse de siste tiårene. På 70-tallet ble muntlig fortelling tatt i bruk i amerikanske bibliotek for å revitalisere formidling av litteratur. I Storbritannia ble fortellergruppen "The company of Storytellers" dannet i 1980,og gruppa inspirerte personer innen drama og teatermiljøene i Norge til å starte fortellerklubber og foreninger. Førsteamanuensis Marit Jerstad var drivkraften bak et eget studie i Fortellerkunst ved Høyskolen i Oslo. For å skille en profesjonell utøver av fortellerkunst fra utøvere innenfor lignende felt, benyttes ofte benevnelsen sceneforteller.